open-index/open-wikipedia-markdown huggingface dataset:
ימאהה YZF-R1

**ימאהה YZF-R1** (באנגלית: **Yamaha YZF-R1**) הוא אופנוע ספורט מתוצרת חברת ימאהה היפנית אשר מיוצר משנת 1998.

## ממאפייני "ימאהה YZF-R1"

* מנוע 4 צילינדרים בטור, מחזור ארבע פעימות, מנוע קירור מים
* שלדה: מסגרת Deltabox באלומיניום
* בלמים: קדמי: בלם דיסק כפול 310 מ"מ / אחורי: בלם דיסק 220 מ"מ
* גובה מושב מקרקע: 800 מ"מ (1999-1998), 815 מ"מ (2001-2000, 2005-2004), 818 מ"מ (2003-2002), 838 מ"מ (2008-2006, 2014-2010), 830 מ"מ (2009), 855 מ"מ (2015-הווה)
* צמיגים: מלפנים: 120/70-ZR17
* צמיגים: מאחור: 190/50-ZR17 (בין השנים 1998–2008), מאחור: 190/55-ZR17 (ביו השנים 1999-הווה)
* קיבולת מכל דלק: 17.0 ליטר (2003-2002, 2015-הווה), 18.0 ליטר (2001-1998, 2014-2004)

### תאוצות
* תאוצה בין 0–97 היא 2.96 שניות, תאוצה בין 0–161 היא 5.93 שניות (1999-1998)
* תאוצה בין 0–97 היא 2.99 שניות, תאוצה בין 0–161 היא 5.79 שניות (2003-2002)
* תאוצה בין 0–97 היא 3.04 שניות, תאוצה בין 0–161 היא 5.42 שניות (2005-2004)
* תאוצה בין 0–97 היא 2.64 שניות, תאוצה בין 0–161 היא 5.12 שניות (2007-הווה)
### מרחקי בלימה
* מרחק בלימה ממהירות 97 עד אפס קמ"ש (עצירה מוחלטת) הוא 34.7 מטר (1999-1998)
* מרחק בלימה ממהירות 97 עד אפס קמ"ש הוא 35.1 מטר (2003-2002)
* מרחק בלימה ממהירות 97 עד אפס קמ"ש הוא 35.8 מטר (2005-2004)
* מרחק בלימה ממהירות 97 עד אפס קמ"ש הוא 35.9 מטר (2008-2007)
* מרחק בלימה ממהירות 97 עד אפס קמ"ש הוא 37.8 מטר (שנת 2009)
* מרחק בלימה ממהירות 97 עד אפס קמ"ש הוא 38.4 מטר (2015-הווה)

## אופנוע משטרתי
"ימאהה YZF-R6" מופעל כאופנוע משטרתי במשטרת דובאי בנוסף לדגם ימאהה VMAX.

## גלריה

קובץ:3moto-Yamaha-R1-tuning.jpg | "ימאהה YZF-R1"
קובץ:Yamaha R1 50th Anniversary cropped.jpg | "ימאהה YZF-R1"
קובץ:YAMAHA YZF-R1 2010 right-front Yamaha Communication Plaza.jpg | "ימאהה YZF-R1", שנת 2010
קובץ:2005 Yamaha R1 Model blue.jpg | "ימאהה YZF-R1", שנת 2005
קובץ:Yamaha YZF-R1 SP.jpg | "ימאהה YZF-R1"
קובץ:Paris - Salon de la moto 2011 - Yamaha - YZF-R1 - 001.jpg | "ימאהה YZF-R1", שנת 2011
קובץ:Paris - Salon de la moto 2011 - Yamaha - YZF-R1 - 004.jpg | "ימאהה YZF-R1", שנת 2011
קובץ:R1 Yamaha 2011 model.jpg | "ימאהה YZF-R1", שנת 2011
קובץ:Yzf-r1 2004.jpg | "ימאהה YZF-R1", שנת 2004
קובץ:Yamaha YZF-R1 RN12.jpg | "ימאהה YZF-R1"
קובץ:Yamaha YZF-R1 front 2011 Tokyo Motor Show.jpg | "ימאהה YZF-R1", שנת 2011
קובץ:Yamaha YZF-R1 Instruments.jpg | "ימאהה YZF-R1" - מבט ללוח מחוונים


## ראו גם
* ימאהה VMAX

## קישורים חיצוניים
* 

* 
* 

## הערות שוליים

קטגוריה:אופנועים
קטגוריה:אופנועי ספורט
קטגוריה:כלי רכב שהושקו ב-1998
קטגוריה:כלי רכב יפניים
קטגוריה:ימאהה
מרסלו מלי

**ססאר מרסלו מלי** (בספרדית: **César Marcelo Meli**; נולד ב־20 ביוני 1992) הוא כדורגלן ארגנטינאי המשחק בעמדת הקשר באמלק מליגת העל האקוודורית.

## קריירה
מלי התחיל את הקריירה שלו באתלטיקו קולון. ב־9 בדצמבר 2012, מלי ערך את הופעת הבכורה שלו בקבוצה הבוגרת בתיקו 2–2 נגד אינדפנדיינטה סנטה פה. ב־4 במרץ 2014, מלי הבקיע את שער הבכורה שלו בקריירה בתיקו 1–1 נגד גודוי קרוס.

ב־18 ביולי 2014 חתם מלי בבוקה ג'וניורס תמורת 550 אלף אירו. ביולי , מלי הושאל לספורטינג ליסבון מליגת העל הפורטוגלית, בה לא הצליח לרשום דקות משחק בליגה.

בינואר  חתם מלי בראסינג קלוב.

בעונת  הושאל מלי לוויטוריה מליגת העל הברזילאית.

בקיץ  הושאל מלי לבלגראנו וכעבור שנה הושאל לסנטראל קורדובה.

ב־5 בספטמבר 2020 הושאל מלי להפועל באר שבע מליגת העל. ביוני 2021 הסתיימה תקופת השאלתו ומלי שב לראסינג קלוב. 

ב-14 בינואר 2022 חתם מלי באלדוסיבי מליגת העל הארגנטינאית.

בפברואר 2023 חתם מלי בליברפול האורוגוואית.

בינואר 2024 חתם מלי באמלק האקוודורית.

## תארים
; בוקה ג'וניורס
*ליגת העל הארגנטינאית: 
*גביע ארגנטינה: 

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני אתלטיקו קולון
קטגוריה:כדורגלני בוקה ג'וניורס
קטגוריה:כדורגלני ספורטינג ליסבון
קטגוריה:כדורגלני ראסינג קלוב
קטגוריה:כדורגלני ויטוריה
קטגוריה:כדורגלני בלגראנו
קטגוריה:כדורגלני הפועל באר שבע
קטגוריה:כדורגלני אלדוסיבי
קטגוריה:כדורגלני ליברפול מונטווידאו
קטגוריה:כדורגלני אמלק
קטגוריה:כדורגלנים זרים בישראל
קטגוריה:ספורטאים זרים בפורטוגל
קטגוריה:ספורטאים זרים בברזיל
קטגוריה:ספורטאים ארגנטינאים בישראל
קטגוריה:ארגנטינאים שנולדו ב-1992
מריאנו באריירו

**לוקאס מריאנו באריירו** (בספרדית: **Lucas Mariano Bareiro**; נולד ב־8 במרץ 1995) הוא כדורגלן ארגנטינאי-יהודי.

## קריירה
באריירו נולד וגדל בואנוס איירס, ארגנטינה. החל את הקריירה שלו בראסינג קלוב הארגנטינאית. ב־8 בפברואר 2016 ערך את הופעת הבכורה שלו בקבוצה הבוגרת בהפסד 1–2 לאתלטיקו טוקומאן.

בקיץ  הושאל לדפנסה וחוסטיסיה הארגנטינאית, בה שיחק שלוש עונות.

בקיץ  חתם בהורקאן הארגנטינאית.

ב־5 בספטמבר 2020 חתם בהפועל באר שבע בליגת העל הישראלית, בהשאלה לעונה עם אופציית רכישה.

ב-12 בינואר 2021 קיבל באריירו אזרחות ישראלית, מתוקף חוק השבות ובזכות הוכחת יהדותה של סבתו מצד אמו.
ב-26 בנובמבר 2024 הודיעה הפועל באר-שבע על שחרורו של באריירו, והוא סיים את דרכו בקבוצה אחרי ארבע שנים.

## תארים
**[[הפועל באר שבע]]**
* גביע המדינה: 2021/2022
* אלוף האלופים: 2022
; נבחרת ארגנטינה
*אליפות אמריקה הדרומית בכדורגל עד גיל 20: 

## קישורים חיצוניים

## הערות שוליים

קטגוריה:כדורגלנים ישראלים
קטגוריה:כדורגלנים ארגנטינאים
קטגוריה:כדורגלנים יהודים
קטגוריה:קשרי כדורגל ישראלים
קטגוריה:קשרי כדורגל ארגנטינאים
קטגוריה:קשרי כדורגל יהודים
קטגוריה:בואנוס איירס: כדורגלנים
קטגוריה:כדורגלני ראסינג קלוב
קטגוריה:כדורגלני דפנסה וחוסטיסיה
קטגוריה:כדורגלני הורקאן
קטגוריה:כדורגלני הפועל באר שבע
קטגוריה:עולים בשנות ה-2020
קטגוריה:ישראלים ילידי ארגנטינה
קטגוריה:ארגנטינאים שנולדו ב-1995
קטגוריה:ישראלים שנולדו ב-1995
Canned Heat Cookbook

**The Canned Heat Cookbook: Their Greatest Hits** (בתרגום חופשי: **ספר הבישול של קנד היט: הלהיטים הגדולים**) הוא אלבום אוסף של הלהקה האמריקאית קנד היט, שיצא בשנת 1969 בארצות הברית וכולל תשעה להיטים של הלהקה מאז האלבום הראשון ועד 1969. האלבום היה להצלחה בלתי משוערת והגיע למקום 8 במצעד האלבומים הבריטי ולמספר 86 במצעד בילבורד 200. האלבום היה לאלבום האוסף הראשון של הלהקה.

האלבום כולל להיטים משנים שונות, ובכך נותן נקודת מבט על ההתפתחות המוזיקלית של הלהקה. בין שירי האלבום נמצאים השירים "On the Road Again" ו-"Going Up the Country", שני השירים המצליחים ביותר של הלהקה. מתוך תשעת השירים המופיעים באלבום, חמישה מהם שר בוב הייט וארבעה שר אלן וילסון.

על עטיפת האלבום מופיע איור מאת דין טורנס המציג את חמשת חברי הלהקה בהרכב הקלאסי – בוב הייט, אלן וילסון, הנרי וסטין, לארי טיילור ואדולפו דה לה פארה – אף על פי שגם השיר "'Rollin' and Tumblin" שבו מנגן מתופף הלהקה המקורי פרנק קוק. האיור שעל העטיפה מצייר את חברי הלהקה בקווי מתאר עבים ובולטים וצבעי מים, שמשווים להם אווירה ציורית. ברקע הציור מופיעים רקעים כגון חופי ים, עצים ודשא בצורה שלווה, ופרפרים עפים בין חברי הלהקה המצוירים.

## קרדיטים
* אלן וילסון – גיטרה, מפוחית פה, שירה
* בוב הייט – שירה, מפוחית פה
* הנרי וסטין – גיטרה, קולות רקע
* לארי טיילור – גיטרה בס, קולות רקע
* אדולפו דה לה פארה – תופים, כלי הקשה, קולות רקע
* פרנק קוק – תופים (רק בשיר "Rollin' and Tumblin")

## קישורים חיצוניים

## הערות שוליים

קטגוריה:קנד היט
קטגוריה:אלבומי בלוז
יחסי אנגולה–צרפת

**יחסי אנגולה–צרפת** הם יחסי החוץ בין צרפת לאנגולה. היחסים בין שתי המדינות לא תמיד היו לבביים עקב מדיניותה של ממשלת צרפת בעבר לתמוך בבדלנים מיליטנטים במחוז קבינדה באנגולה והשערורייה האנגולגטית הבינלאומית הביכה את שתי הממשלות על ידי חשיפת שחיתויות ועסקאות נשק אסורות. לאחר ביקורו של נשיא צרפת ניקולה סרקוזי בשנת 2008, היחסים השתפרו.

## היסטוריה
אגושטיניו נטו, מנהיג התנועה העממית לשחרור אנגולה (MPLA), הכריז על עצמאותה של הרפובליקה העממית של אנגולה ב־11 בנובמבר 1975, בהתאם להסכמי אלבור. האיחוד הלאומי לעצמאות מוחלטת של אנגולה (UNITA) וחזית השחרור הלאומית של אנגולה (FNLA) הכריזו גם על עצמאות אנגולה כהרפובליקה הסוציאל-דמוקרטית של אנגולה שבסיסה בהואמבו והרפובליקה הדמוקרטית של אנגולה שבסיסה באמבריז. החזית לשחרור מובלעת קבינדה (FLEC), חמושה ומגובה על ידי ממשלת צרפת, הכריזה על עצמאותה של הרפובליקה קבינדה בפריז.

## ביקורים רשמיים
הנשיא ז'וזה אדוארדו דוש סנטוש נסע לצרפת, איטליה וספרד, ונפגש עם פוליטיקאים ומנהיגים עסקיים בספטמבר 1984.

בשנת 1998 ביקר הנשיא ז'אק שיראק באנגולה. נשיא צרפת סרקוזי ביקר באנגולה במאי 2008. במהלך ביקור זה אמר סרקוזי כי מטרתו לפגוש את מקבילו האנגולי, הנשיא דוס סנטוס, הייתה "להפוך את הדף מאי הבנות העבר ולבנות עתיד המבוסס על אמון וכבוד הדדי".

במהלך ביקור זה, סרקוזי הודיע על הגדלת תמיכת צרפת באנגולה.

## הסכמים
במהלך ביקורו של סרקוזי בשנת 2008 נחתמו ארבעה הסכמי שיתוף פעולה ופיתוח בתחומי הבריאות, התברואה, ההשכלה הגבוהה והוראת השפה הצרפתית.

## סחר והשקעה
בשנת 2008, חברת ההגנה והביטחון הצרפתית תאלס זכתה בחוזה בהיקף של כ־140 מיליון אירו לאספקת רשת טלקומוניקציה מאובטחת לממשלת אנגולה. באותה שנה, הבנק הצרפתי Société Générale פתח 300 מיליון דולר של קווי אשראי למימון סחר בין שתי המדינות.

בשנת 2007, צרפת ייבאה סחורות בשווי 541 מיליון אירו לאנגולה, ובשל כך צרפת הייתה היבואנית השישית בגובהה של אנגולה.

בשנת 2016, המסחר בין צרפת לאנגולה הסתכם בשווי 1.31 מיליארד דולר. היצוא הצרפתי לאנגולה הסתכם ב־284.2 מיליון דולר והיצוא האנגולי לצרפת הסתכם ב־1.03 מיליארד דולר.

## חינוך
Lycée Français de Luanda הוא בית ספר בינלאומי צרפתי בלואנדה.

## נציגויות דיפלומטיות
שמאל|ממוזער| שגרירות אנגולה בפריז
* אנגולה מחזיקה בצרפת שגרירות בפריז.
* צרפת מחזיקה באנגולה שגרירות בלואנדה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
עבד רבאח

**עבד רבאח** (בערבית: **عبد رباح**; נולד ב-9 ביוני 1975) הוא כדורגלן עבר, ששיחק בעמדת המגן הימני. כיום הוא מנהל את קבוצת הפועל עראבה.

## קריירה
רבאח התחיל את הקריירה שלו בקבוצת הכדורגל של הפועל עראבה, ובשנת  הצטרף לבני סכנין מהליגה הארצית (אז הליגה השנייה).

בקיץ  חתם רבאח בהפועל פתח תקווה מליגת העל. ב-26 באוגוסט 2001, רבאח ערך את הופעת הבכורה שלו בליגת העל, בניצחון 0–1 נגד הפועל תל אביב. ב-17 בנובמבר 2001, רבאח הבקיע את שער הבכורה שלו בקבוצה בניצחון 1–6 נגד מכבי נתניה.

לקראת עונת 2004/2005 חזר רבאח לבני סכנין. ב-21 באוגוסט 2004, רבאח ערך את הופעת הבכורה שלו בקבוצה בניצחון 3–4 נגד הפועל באר שבע. ב-16 בספטמבר 2004, ערך את הופעת הבכורה שלו בזירה האירופית בהפסד 0–2 נגד ניוקאסל יונייטד. רגע לפני ההמראה של סכנין למשחק הגומלין נגד דפורטיבו לה קורוניה במסגרת מוקדמות גביע אופ"א, רבאח נעצר ביחד עם שישה משחקני הקבוצה בנמל התעופה בן-גוריון, בחשד שגנבו בשמים מהדיוטי פרי.

ב-14 בנובמבר 2008 חתם רבאח באחווה עראבה מליגה א', בה שיחק עד שפרש מכדורגל בקיץ .

בעונת  חזר לשחק כדורגל כאשר חתם בהפועל עראבה מליגה ג'.

בסוף עונת 2022/23 פרש מכדורגל.

## מחוץ לכדורגל
לרבאח הכשרה כמהנדס מבנים מטעם הטכניון.

## קישורים חיצוניים

## הערות שוליים

קטגוריה:כדורגלנים ערבים ישראלים
קטגוריה:מגני כדורגל ישראלים
קטגוריה:כדורגלני בני סכנין
קטגוריה:כדורגלני הפועל פתח תקווה
קטגוריה:כדורגלני אחווה עראבה
קטגוריה:כדורגלני נבחרת ישראל
קטגוריה:עראבה: כדורגלנים
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1975
אונייקה אוקונגוו

**אונייקה אוקונגוו** (באנגלית: **Onyeka Okongwu**; נולד ב-11 בדצמבר 2000) הוא כדורסלן ניגרי-אמריקאי, המשחק בקבוצת אטלנטה הוקס מליגת ה-NBA.

## נעורים וקריירת תיכונים
אוקונגוו נולד בלוס אנג'לס שבקליפורניה, לזוג מהגרים מניגריה. בשנת 2014 נפטר אחיו הגדול כתוצאה מפגיעת ראש שנגרמה לו מתאונת סקייטבורד.

בנעוריו למד ב"תיכון צ'ינו הילס" (Chino Hills High School), ובכל ארבע שנותיו בתיכון שיחק בקבוצת הכדורסל שלו. בשנת 2016 שיתף פעולה בקבוצה עם האחים לונזו, ליאנג'לו ולאמלו בול, וזכה עמם באליפות ליגת התיכונים של קליפורניה. בשנים 2018 ו-2019 הוביל את צ'ינו היל לשתי זכיות נוספות באליפות קליפורניה, לצד בן כיתתו לאמלו בול. בשתי העונות זכה בתואר "שחקן התיכונים המצטיין של קליפורניה" (California Mr. Basketball), לאחר שרשם ממוצעים של כ-28 נקודות, 13 ריבאונדים ו-4 חסימות למשחק.

## קריירת מכללות
בשנת 2019 החל ללמוד באוניברסיטת דרום קליפורניה. במשחקו הראשון בקבוצת האוניברסיטה, מול אוניברסיטת פלורידה A&M, קלע 20 נקודות, אסף 13 ריבאונדים ורשם שיא מועדון של 8 חסימות. לאורך אותה עונה הוביל את קבוצתו למאזן ניצחונות חיובי 22–9, עם ממוצעים של 16.2 נקודות, 8.6 ריבאונדים ו-2.7 חסימות למשחק, ובסיומה נבחר לחמישיית העונה של מחוז Pac-12. במרץ 2020 הודיע כי בחר לעזוב את האוניברסיטה, לאחר שנה אחת בלבד, לטובת התמודדות לבחירה בדראפט ה-NBA 2020.

## קריירה מקצועית
בדראפט ה-NBA 2020 נבחר אוקונגוו בבחירה השישית, על ידי אטלנטה הוקס.

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף ה-NBA

## הערות שוליים

## קישורים חיצוניים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:כדורסלנים אמריקאים
קטגוריה:כדורסלנים ניגרים
קטגוריה:כדורסלנים אפרו-אמריקאים
קטגוריה:לוס אנג'לס: כדורסלנים
קטגוריה:כדורסלני אוניברסיטת דרום קליפורניה
קטגוריה:בחירות דראפט של אטלנטה הוקס
קטגוריה:כדורסלני אטלנטה הוקס
קטגוריה:אמריקאים שנולדו ב-2000
אייזק אוקורו

**אייזק אוקורו** (באנגלית: **Isaac Okoro**; נולד ב-26 בינואר 2001) הוא כדורסלן אמריקאי המשחק בקבוצת שיקגו בולס מליגת ה-NBA.

## קריירת תיכונים
אוקורו נולד באטלנטה שבג'ורג'יה, ולמד ב"תיכון מקאיצ'רן" (McEachern High School) שבעיר פאודר ספרינגס הסמוכה. בעונתו האחרונה בקבוצת הכדורסל של התיכון, 2018/2019, הוביל אותה למאזן ניצחונות מושלם 32–0, ולזכייה באליפות ליגת התיכונים של ג'ורג'יה, עם ממוצעים של 19.7 נקודות, 10.1 ריבאונדים, 3.2 אסיסטים ו-2.7 חטיפות למשחק. באפריל 2019 השתתף בנייקי הופ סאמיט, אליו מוזמנים שחקני התיכונים המצטיינים בארצות הברית.

## קריירת מכללות
בשנת 2019 החל ללמוד באוניברסיטת אובורן אשר במזרח אלבמה. לאורך עונתו היחידה בקבוצת הכדורסל של האוניברסיטה ("אובורן טייגרס") העמיד ממוצעים של 12.9 נקודות, 4.4 ריבאונדים ו-2.0 אסיסטים למשחק, ובסיומה נבחר לחמישייה השנייה של העונה ולחמישיית ההגנה של העונה במחוז הדרום-מזרחי (SEC). במרץ 2020 הודיע כי בחר לעזוב את האוניברסיטה, לאחר שנה אחת בלבד, לטובת התמודדות לבחירה בדראפט ה-NBA 2020.

## קריירה מקצועית
בדראפט ה-NBA 2020 נבחר אוקורו בבחירה החמישית, על ידי קליבלנד קאבלירס.

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי ג'ורג'יה
קטגוריה:אטלנטה: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ג'ורג'יה: כדורסלנים
קטגוריה:כדורסלני אוניברסיטת אובורן
קטגוריה:בחירות דראפט של קליבלנד קאבלירס
קטגוריה:כדורסלני קליבלנד קאבלירס
קטגוריה:אמריקאים שנולדו ב-2001
קאנג קק לאו

**קאנג קק לאו** (באנגלית: **Kang Kek Leo**, בקמרית: **កាំង ហ្គេកអ៊ាវ**; 17 בנובמבר 1942 – 2 בספטמבר 2020; נודע בכינוי "החבר דוץ") היה פושע מלחמה קמבודי, ממנהיגי תנועת הקמר רוז' ששלטה בקמבודיה בין השנים 1975–1979. הוא עמד בראש ענף הביטחון הפנימי של הממשלה (סנטבל) והיה מפקד הכלא הידוע לשמצה טואול סלנג (S-21), בו הוחזקו אלפי בני אדם, לצורך חקירה ועינויים, ובסופו של דבר, רובם המכריע של אסירים אלה, הוצא להורג. 

לאו נמצא אשם על ידי הלשכות המיוחדות בבתי המשפט של קמבודיה (ECCC)   בשמונה פשעים נגד האנושות וחמישה פשעי מלחמה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פוליטיקאים קמבודים
קטגוריה:מורשעים בפשעי מלחמה
קטגוריה:קומוניסטים

קטגוריה:ילידי 1942
קטגוריה:נפטרים ב-2020
קטגוריה:קמבודים שנולדו במאה ה-20
קטגוריה:קמבודים שנפטרו במאה ה-21
טייריס הליברטון

**טייריס הליברטון** (באנגלית: **Tyrese Haliburton**; נולד ב-29 בפברואר 2000) הוא כדורסלן אמריקאי, המשחק בקבוצת אינדיאנה פייסרס מליגת ה-NBA ובנבחרת ארצות הברית. הליברטון הוא בן דודו של כדורסלן העבר אדי ג'ונס.

## קריירת תיכונים
הליברטון נולד וגדל בעיר אושקוש שבוויסקונסין, ובנערותו למד ב"תיכון אושקוש צפון" (Oshkosh North High School). בעונתו האחרונה בקבוצת הכדורסל של התיכון, 2017/2018 הוביל אותה למאזן ניצחונות של 26–1, ולזכייה באליפות ליגת התיכונים של ויסקונסין, עם ממוצעים של 22.9 נקודות, 6.2 אסיסטים, 5.1 ריבאונדים ו-3.5 חטיפות למשחק. במשחק הגמר, מול "תיכון ברוקפילד מזרח", קלע הליברטון 30 נקודות, כולל 23 נקודות במחצית השנייה.

## קריירת מכללות
בשנת 2018 החל ללמוד באוניברסיטת המדינה של איווה ("איווה סטייט"). בעונתו הראשונה בקבוצת האוניברסיטה שימש כשחקן חמישייה קבוע, לצדם של מריאל שייוק וטיילן הורטון-טאקר, ורשם ממוצעים צנועים של 6.8 נקודות ו-3.6 אסיסטים למשחק. בעונה העוקבת הראה הליברטון שיפור משמעותי, כאשר הוביל את שחקני קבוצתו בממוצעי נקודות (15.2), אסיסטים (6.5), ריבאונדים (5.9) וחטיפות (2.5) למשחק, אולם שותף ב-22 משחקים בלבד בשל שבר בשורש כף היד. בסיום אותה עונה נבחר לחמישייה השנייה של העונה במחוז Big 12. באפריל 2020 הודיע כי בחר לעזוב את האוניברסיטה, לאחר שנתיים בלבד, לטובת התמודדות לבחירה בדראפט ה-NBA 2020.

## קריירה מקצועית
בדראפט ה-NBA 2020 נבחר הליברטון בבחירה ה-12, על ידי סקרמנטו קינגס.

בפברואר 2022 הועבר בטרייד לאינדיאנה פייסרס.

ב-9 בנובמבר 2022 הפך הליברטון לראשון בהיסטוריית ה-NBA, שבשלושה משחקים רצופים מוסר 40+ אסיסטים ו-0 איבודי כדור, כאשר בשלושה משחקים אלה הממוצעים שלו עמדו על 20 נקודות, 13.3 אסיסטים, 6 ריבאונדים ו-2.3 חטיפות.

בעונת 2022/2023 השתתף לראשונה במשחק האולסטאר כמחליף.

הליברטון נבחר בחמישייה הראשונה במשחק האולסטאר 2024, וקלע 32 נקודות.

בעונת 2023/2024 דורג כשחקן עם הכי הרבה אסיסטים למשחק (10.9). הוא הוביל את אינדיאנה עד לגמר האזור המזרחי מול בוסטון סלטיקס.

בעונת 2024/2025 הוביל הליברטון את אינדיאנה להשוואת השיא שלה משנת 2000, כאשר העפילה גמר ה-NBA. במשחקי הפלייאוף ניצחו הפייסרס משחקים, או השוו בתום הדקה ה-48 (וניצחו בהארכה), ב-4 משחקי קלאץ', כאשר בכולם נקודות ההכרעה (או השוויון בשניות האחרונות) היו של הליברטון. במשחק השביעי בסדרת הגמר נגד אוקלהומה סיטי ת'אנדר קרע את גיד האכילס, ובעקבות הפציעה החמיץ את עונת 2025/2026

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף

## קישורים חיצוניים

## הערות שוליים

קטגוריה:אמריקאים ילידי ויסקונסין
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ויסקונסין: כדורסלנים
קטגוריה:כדורסלני אוניברסיטת המדינה של איווה
קטגוריה:בחירות דראפט של סקרמנטו קינגס
קטגוריה:כדורסלני סקרמנטו קינגס
קטגוריה:אלופים אולימפיים אמריקאים: כדורסל
קטגוריה:אמריקאים שנולדו ב-2000
קיליאן הייז

**קיליאן הייז** (באנגלית: **Killian Hayes**; נולד ב-27 ביולי 2001) הוא כדורסלן צרפתי, המשחק בעמדת הרכז.

## נעוריו
הייז נולד בעיר לייקלנד שבפלורידה, ארצות הברית, לאב אמריקאי ולאם צרפתיה, ובגיל שנה עברה משפחתו להתגורר בשולה שבצרפת. בשנת 2016 החל לשחק בקבוצת הנוער של שולה באסקט, אשר השתתפה בליגה הצרפתית לנערים עד גיל 21; לאורך אותה עונה היה בן 15 – צעיר בפער משמעותי ממרבית שחקני הליגה. בעונת 2017/2018 הפך לשחקן המוביל של קבוצתו, הוליך אותה לזכייה באליפות ליגת הנוער, וזכה בתואר השחקן המצטיין של העונה לאחר שרשם ממוצעים של 16.6 נקודות ו-7.2 אסיסטים למשחק.

## קריירה מקצועית
במקביל לליגת הנוער, שיחק הייז בעונת 2017/2018 גם עבור קבוצת שולה באסקט הבוגרת, מליגת העל הצרפתית. ב-21 באוקטובר 2017 ערך את הופעת הבכורה שלו בליגת הבוגרים, בגיל 16 בלבד. בעונת 2018/2019 שיחק באופן בלעדי בקבוצת הבוגרים, ותרם 7.1 נקודות ו-3.1 אסיסטים בממוצע למשחק.

באוגוסט 2019 עבר לשחק בקבוצת רטיופארם אולם מליגת העל הגרמנית והיורוקאפ. ב-18 בדצמבר 2019 קלע שיא קריירה של 25 נקודות, במשחק היורוקאפ מול מכבי ראשון לציון. לאחר השבתת הליגה הגרמנית בשל מגפת הקורונה, במרץ 2020, חזר הייז להתגורר עם משפחתו בפלורידה. ב-33 משחקיו באותה עונה ביורוקאפ, בליגה הגרמנית ובטורניר הגביע הגרמני, רשם ממוצעים כוללים של 11.6 נקודות, 5.4 אסיסטים, 2.8 ריבאונדים ו-1.5 חטיפות למשחק.

בדראפט ה-NBA 2020 נבחר הייז בבחירה השביעית, על ידי דטרויט פיסטונס.

## סטטיסטיקות הקריירה
### ביורוקאפ

	
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:כדורסלנים צרפתים
קטגוריה:פלורידה: כדורסלנים
קטגוריה:כדורסלני שולה באסקט
קטגוריה:כדורסלני רטיופארם אולם
קטגוריה:בחירות דראפט של דטרויט פיסטונס
קטגוריה:כדורסלני דטרויט פיסטונס
קטגוריה:צרפתים שנולדו ב-2001
אנטי-כורדיזם

**אנטי-כורדיזם** (מכונה גם **כורדפוביה**) הוא מונח המתאר עוינות, פחד או גזענות כנגד כורדים, כנגד התרבות הכורדית ואף כנגד השפה הכורדית.

ככל הנראה המונח "אנטי-כורדיזם" הוטבע לראשונה על ידי ג'רארד צ'ליאנד, שהשתמש בו על מנת לתאר את הרגש האנטי-כורדי בעיראק ובטורקיה באמצע המאה העשרים ועד סוף המאה העשרים.

הרגש האנטי-כורדי הופיע לראשונה כתוצאה מהרצון והשאיפות של העם הכורדי להקמת מדינה לעם הכורדי על מנת לממש את הלאומיות הכורדית ולהקים את מדינת כורדיסטן וזאת בתגובה לאידאולוגיות כגוון לאומנות שמומשה במדינות בהן חיים מרבית הכורדים. כך למשל בטורקיה, טורקיה לאורך השנים הכחישה את הלאומיות הכורדית, דבר זה התבטא בכך שהממשל ביקש לבצע הטמעה תרבותית של המיעוט הכורדי בטורקיה, מלבד זאת היו גם מקרים שממשלת טורקיה תמכה בגזענות כנגד העם הכורדי ואף שילמה לאקדמאים על מנת שילמדו תיאוריות השוללות את קיום העם הכורדי.

העוינות נגד העם הכורדי גברו עם השנים בעולם הערבי והגיעו לשיאם בעת הקמה הרפובליקה הערבית המאוחדת שבה יישם גמאל עבד אל נאצר מדיניות מדכאת כנגד העם הכורדי. גם בעיראק בהנהגתו של סדאם חוסיין החלה מגמה שהובילו למבצע במהלכו הותקפה העיירה הכורדית חלבג'ה בתערובת של גז חרדל וגז עצבים. במתקפה נהרגו כ־5,000 אזרחים. התקיפה אירעה במסגרת מערכת אל-אנפל , שנועדה להשיב את השליטה המרכזית על האוכלוסייה הכורדית בעיקר באזורים של צפון עיראק ולהביס את כוחות המורדים הכורדים. ארצות הברית טענה כי סדאם הורה על התקיפה על מנת להטיל אימה על האוכלוסייה הכורדית בצפון עיראק, אך משטרו של סדאם טען באותה עת שאיראן היא האחראית לתקיפה.

ב־2014–2015, הכורדים השיגו הישגים רבים כמו הקמת קבוצות פוליטיות כורדיות, בניית הממשלה האזורית של כורדיסטן ובריתות עם מדינות המערב, דבר זה לווה בכך שהכורדים נמשכו למלחמה נגד ארגון המדינה האסלאמית, שהיה ידוע בעוינות שלו כלפי העם הכורדי. בגלל המודעות למעורבות הכורדית במלחמה נמצאת הכורדפוביה במגמת עלייה.

אחד המקרים המתקושרים ביותר של התופעה הייתה כאשר פורסם על ניסיון התנקשות כושל בכדורגלן הגרמני-כורדי דניז נאקי שאירע בעת שקנה במרכול שבעיר מגוריו דירן, נאקי נתקל בעברו בגילוי של כורדופוביה לאחר ארוחת ערב שאכל באנקרה, ככל הנראה אוהדי גנצ'לרבירלי שעקבו אחריו החלו לגדף אותו תוך שהם מכנים אותו "כורדי מלוכלך". לאחר שנכשל ניסיונו של נאקי להתפייס איתם הם החלו להכות אותו עד שנאלץ לברוח מהמקום.

## ראו גם
*אנטי-איראניות
*דאעש
*אתל מתל תותולה
*הסכסוך הכורדי-טורקי
*הסכסוך הכורדי-עיראקי (1918–2003)
*הסכסוך הכורדי-עיראקי (2017)
*בדלנות כורדית באיראן

## הערות שוליים

קטגוריה:גזענות
קטגוריה:אנטי-לאומיות
קטגוריה:כורדים
קטגוריה:עיראק: פוליטיקה
קטגוריה:טורקיה: פוליטיקה
יחסי גבון–סין

ממוזער|שגרירות גבון בבייג'ינג
**יחסי גבון–סין** הם היחסים הדיפלומטיים הרשמיים שבין **[[גבון|הרפובליקה הגבונית]]** לבין **[[הרפובליקה העממית של סין]]**. היחסים הדיפלומטיים בין המדינות כוננו רשמית ב-20 באפריל 1974.

## פיתוח סיני בגבון
בין השנים 2000–2011 הוקמו בגבון עשרים וחמישה פרויקטים רשמיים במימון של ממשלת סין. במסגרת הפרויקטים הוקמו הסכר "גרנד פובארה" ב-2008 ו"אצטדיון הידידות" של גבון.

## זכויות אדם
גבון הייתה חלק מ-53 המדינות אשר תמכו בחוק הביטחון הלאומי בהונג קונג שהועבר באו"ם ביוני 2020.

## נציגויות דיפלומטיות
* גבון מיוצגת בסין בדרג השגרירות, באמצעות שגרירות רשמית שהיא מחזיקה בבייג'ינג, בירת המדינה.
* סין מיוצגת בגבון בדרג השגרירות, באמצעות שגרירות רשמית שהיא מחזיקה בליברוויל, בירת המדינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Tick Tock (שיר של קלין בנדיט ומייבל)

"**Tick Tock**" (בעברית: **טיק טוק**) הוא סינגל, שהוקלט על ידי להקת המוזיקה אלקטרונית הבריטית קלין בנדיט ביחד עם הזמרת-יוצרת שוודית-בריטית מייבל והראפר האמריקאי 24kGoldn. השיר יצא לאור ב-21 באוגוסט 2020, כסינגל שלא מתוך אלבום, על ידי חברת התקליטים אטלנטיק רקורדס. השיר עצמו נכלל גם כרצועת בונוס בגרסאות דיגיטליות וסטרימינג של אלבום אולפן הבכורה של מייבל High Expectations.

## רקע וכתיבה
השיר נכתב על ידי גולדן לנדיס ידי ג'ונס, גרייס צ'אטו, ג'ק פטרסון, קאמיל פרסל, מייבל והופק על ידי גרייס צ'אטו, ג'ק פטרסון, מארק ראלף. בראיון שנערך באפליקציית זום עם רשת הטלוויזיה ITN, הקבוצה חשפה כי החלו לכתוב את השיר בנובמבר 2019, וכי כתיבת השיר הסתיימה ממש לפני הסגר שהוטל בעקבות מגפת הקורונה. "זה היה תהליך מטורף שהסתיים במהלך תקופה הזו," אמר ג'ק פטרסון. "ואפילו הכנת ווידאו קליפ הייתה כשעוד היינו בסגר, ולעבוד בסביבה הזו היה די מטורף." הוא גם שיבח את שני משתפי הפעולה בשיר ואמר ש"היה כל כך נחמד לעבוד איתם והם פשוט הפכו את זה לקל במיוחד". גרייס צ'אטו ציינה כי הקבוצה לא פגשה את הראפר 24kGoldn באופן אישי, כיוון שהיה באותה תקופה בלוס אנג'לס, והם עשו הכל מרחוק, כולל צילומי חלקו בקליפ.

צ'אטו הסבירה בראיון אחר ל"דיילי סטאר "כי השיר עוסק בלהיות "אובססיביים" עם בחור. "כתבנו את זה ממש לפני המגפה והרגשתי קצת אובססיבית כלפי בחור אחד - אתם מכירים את הדבר המעצבן הזה שבו אתם לא רוצים להיות אובססיביים אבל אתם כן? ואם אני מוצאת את עצמי במצב הזה אני עושה משהו שאני אוהבת ומשהו שגורם לי להרגיש מרוצה יותר בדרך אחרת. בהסגר נהנתי לצאת לטיולים. גיליתי שהטבע גורם לך לראות שוב את התמונה הגדולה יותר."

## וידאו קליפ
הווידאו קליפ הרשמי שצולם לשיר בוים על ידי קלין בנדיט עצמם ופורסם בערוץ היוטיוב של קלין בנדיט ב-21 באוגוסט 2020. בקליפ ניתן לראות את עלילת הקליפ עצמה מתרחשת בבית שדומה לשעון קוקייה באמצע יער של קרחונים. הוא כולל גם אמבטיה מלאה בפופקורן, כמו גם ערי קרטון עם רכבות פועלות סביב כלי נגינה שונים, כמו תופים ופסנתרים דיגיטליים. בעוד שהשיר עצמו עוסק במערכות יחסים אובססיביות, הקליפ לוקח כיוון קצת אחר. "בסרטון לקחנו את זה ביותר קלות ועשינו את זה על האובססיות האישיות שלנו. כגון יש לי דגם של הורנבי של רכבת יורוסטאר אשר מסתובבת סביבי. אני אוהב את כל סוגי התחבורה", אמר ג'ק פטרסון.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קלין בנדיט
קטגוריה:שירי מייבל
קטגוריה:שירים באנגלית
קטגוריה:שירים שנכתבו על ידי ג'ק פטרסון
קטגוריה:שירים שנכתבו על ידי גרייס צ'אטו
קטגוריה:שירים שהופקו על ידי מארק ראלף
קטגוריה:בלדות אלקטרופופ
קטגוריה:סינגלים בהוצאת אטלנטיק רקורדס
אלפא קוסמטיקה

**קבוצת אלפא קוסמטיקה בע"מ** המוכרת במותג **אלפא קוסמטיקה** היא חברה פרטית ישראלית שנוסדה בחיפה בשנת 1933 ע״י מר לסלו ברנד, בנו מר יעקב ברנד ניהל את החברה עד לשנת 1998.
## פעילות
החל משנת 1998 מנכ״ל החברה ומנהל העסקים הראשי שלה הוא רונן שמיר שהצטרף לחברה בשנת 1993.

החברה מייצרת, מייבאת ומשווקת מוצרי קוסמטיקה ואביזרי אופנה. 

החברה נמצאת בבעלותן של האחיות ממשפחת ברנד, תמי, אורנה וגליה, שהן דור שלישי למייסדי החברה. מנכ"ל החברה מאז 1998 הוא רונן שמיר, הנשוי לאחת מהאחיות.

לאלפא קוסמטיקה רשת הפצה עצמאית ומועסקים בה למעלה מ-800 עובדים. מפעל החברה ומרכז ההפצה שוכנים באזור תעשייה בר-לב, ומשרדי המכירות, השיווק וההדרכה שוכנים בהרצליה פיתוח. 

בשנת 2011 חברת "אלפא קוסמטיקה" קיבלה את הזיכיון למותג התכשיטים והאביזרים הספרדי Tous  ופתחה לו שלוש עשרה חנויות בישראל.

בשנת 2013 הוקמה חברת הבת "אלפא אקססוריז" המחזיקה בזיכיון למותג התיקים והאביזרים הצרפתי LONGCHAMP שלו חנות אחת. בשנת 2015 "אלפא אקססוריז" קיבלה את הזיכיון למותג האופנה הספרדי Desigual  ופתחה לו שמונה חנויות בישראל. בשנת 2017 "אלפא אקססוריז" קיבלה את הזיכיון למותג האופנה הבריטי Superdry  ופתחה לו שלוש חנויות בישראל. בשנת 2019 "אלפא אקססוריז" קיבלה את הזיכיון להפעלת חנויות המותג הצרפתי Chanel ופתחה לו שתי חנויות בישראל.

ביולי 2020 הקימה החברה אתר אינטרנט בשם Chozen, העוסק במכירה מקוונת של מוצריה לצרכן הסופי.

## קישורים חיצוניים
* 
* 
* 

## הערות שוליים

קטגוריה:הרצליה: חברות
קטגוריה:חברות קוסמטיקה ישראליות
קטגוריה:חברות משפחתיות ישראליות
קטגוריה:ישראל: חברות שהוקמו ב-1933
נח"ל תרשיש

**נח"ל תרשיש** (נקראה גם **נח"ל אופיר**) הייתה היאחזות נח"ל שהוקמה על ידי הנח"ל ב-1956, לאחר מבצע קדש – הראשונה מתוך שתי ההיאחזויות שהוקמו במרחבי סיני ורצועת עזה. ההיאחזות הוקמה בדרום סיני, לחוף מפרץ שלמה. מיקומה של ההיאחזות היה מבודד מאד – היישוב הישראלי הכי קרוב אליה היה אילת שהייתה מרוחקת ממנה בכ-185 ק"מ בקו אווירי אך גם לשם לא היה כביש ישיר. ההיאחזות כללה יישוב צבאי של הנח"ל לצד יישוב דייגים אזרחי, כמו בשאר ההיאחזויות.

## הקמת ההיאחזות
ב-14 בדצמבר 1956, קצת יותר מחודשיים אחרי סיום הלחימה ועשרה ימים אחרי שצה"ל החל לסגת מסיני לפי החלטת האו"ם, הוציא סא"ל משה גת, סגן מפקד הנח"ל, מסמך שכותרתו "פקודה בדבר הקמת היאחזות נח"ל כ"ב 'אופיר' במפרץ שלמה". המסמך, המוגדר "סודי", הופץ לאג"ם מבצעים, לאגף הנוער והנח"ל ולמפקדת מרחב שלמה. במסמך נכתב:

באותו יום שלח רס"ן ישראל שרגא, קצין מטה מבצעים במחלקת מבצעים, מכתב "סודי, על ידי רץ מיוחד", ללשכת הרמטכ"ל בנוגע ל"היאחזות נח"ל (דייגים) במפרץ אילת", שנועדה לעלות על הקרקע כעבור יומיים, ב-16 בדצמבר. המכתב של שרגא מפורט מאוד. פיקוד הנח"ל יקצה כ-50 איש, חיל האוויר יטיס אותם לשארם א-שייח, הסוכנות היהודית תממן את הקמת ההיאחזות, חיל הים יעביר את הציוד הנדרש באוניית "מלכת שבא", וגם "ימסור להיאחזות ביום עלותה את סירת המנוע (שלל) אשר במפרץ שלמה במצבה הנוכחי".

תאריך הקמתה הרשמי של ההיאחזות הוא 16 בדצמבר 1956. להיאחזות הטיסו מספר דייגים מנוסים מראש הנקרה שילמדו את החיילים לדוג. החיילים התפרנסו מדיג ועסקו בעיקר במלאכה זו. חלק מהדגים נאכלו במקום וחלקם נשלח צפונה בשתיים – שלוש טיסות בשבוע.

## הפינוי
ב-7 בנובמבר 1956, פחות משבוע אחרי סיום הקרבות, החליטה עצרת האו"ם להורות לישראל לסגת אל הגבול הבינלאומי. בן-גוריון, בעל כורחו, הסכים. בתחילת דצמבר נסוג צה"ל למרחק 50 ק"מ מהתעלה, ב-9 בינואר החל השלב השני של הנסיגה, וב-22 בינואר השלימה ישראל את הנסיגה כמעט מכל סיני, למעט רצועה על החוף בין אילת לשארם א-שייח' ולמעט רצועת עזה. ובכל זאת, ישראל המשיכה להתנהג כאילו שארם א-שייח' תישאר בשליטת ישראל.

ב-24 בפברואר פונו חיילי הנח"ל מההיאחזות בשארם א-שייח'. הנימוק הרשמי: יקר מדי להחזיק אותם שם. מאחור נשארו עוד כ-15 דייגים, וכוח צבאי. אבל גם הם פונו בסופו של דבר.

ב־8 במרץ סיים צה"ל להתפנות בלחץ בינלאומי גם מרצועת עזה וממצרי טיראן.

## ראו גם
* נח"ל רפיח
* אופירה
* נסיגת צה"ל מסיני ומעזה (1956–1957)

## קישורים חיצוניים
* 
* בחזרה לשארם א-שייח' בעיתון במחנה נח"ל

## הערות שוליים

תרשיש
תרשיש
קטגוריה:מלחמת סיני
המסורת היהודית (ספר)

**המסורת היהודית** הוא ספר מאת הרב אליעזר מלמד, שיצא לאור בחודש אלול התש"ף (2020) במטרה לספר את סיפורה של "המסורת היהודית, על מכלול מצוותיה, הלכותיה ושאיפתה לתיקון עולם, בחיי היחיד, המשפחה, החברה והעם, במעגל החיים ובמעגל השנה, בימות החול בשבתות ובמועדים".
נכון לחורף ה'תשפ"ב תורגם הספר לארבע שפות: אנגלית, רוסית, ספרדית וצרפתית.
הספר נכתב בסגנון דומה לסגנון סדרת הספרים פניני הלכה, שכתב הרב מלמד.
## מבנה הספר
הספר מחולק לשישה שערים: חזון ישראל, בין אדם לחברו, משפחה, אמונה, העם והארץ, בין אדם למקום ושבת ומועדים.

### שער ראשון - חזון ישראל
פרק זה סוקר את חזון תורת ישראל תיקון העולם והשפעת ברכה על כל העמים, והיסודות הערכיים הנלמדים מסיפורי התורה מבראשית ועד מתן תורה.

### שער שני - בין אדם לחברו
פרק זה עוסק במצוות וערכים שונים הקשורים לפלג המצוות שבין אדם לחברו, כגון אמת ויושר, צדקה, איסור רצח וגזלה, ועוד.

### שער שלישי - משפחה
פרק זה עוסק בנושאים הקשורים למשפחה: נישואין, טהרת המשפחה, כיבוד הורים, מצוות עונה, אבלות, ועוד.

### שער רביעי - אמונה, העם והארץ
פרק זה עוסק באמונה ועבודה זרה, תורת ישראל, ארץ ישראל, גיור, בית המקדש, ועוד.

### השער החמישי - בין אדם למקום
פרק זה עוסק במצוות שבין אדם למקום: תפילה, ברכות, כשרות ואיסורים שונים נוספים.

### השער השישי - שבת ומועדים
פרק זה עוסק בשבת ובמועדי ישראל: השבת והלכותיה, פסח, ספירת העומר, שבועות, ראש השנה, יום הכיפורים, סוכות, חנוכה, פורים, ועוד.

## קישורים חיצוניים

* 
* 
* 
*צור ארליך, סקירה לספר המסורת היהודית, בכתב העת השילוח
*הרב בני פרל, 
*אמילי עמרוסי, המלצה על הספר בפייסבוק וראיון עם הרב אליעזר מלמד לרגל השקת ספרו המסורת היהודית, ישראל היום
*, מועבר על ידי הרב חגי כהן, ר"מ בישיבת הר ברכה

קטגוריה:ארון הספרים היהודי
קטגוריה:אליעזר מלמד
קטגוריה:מכון הר ברכה
תוכון קרוליינה

**תוכון קרוליינה** (שם מדעי: *Conuropsis carolinensis*) הוא מין נכחד של תוכי מקבוצת האריים, אשר היה אחד משני התוכים היחידים שמקורם באמריקה הצפונית (לצד המין החי *Rhynchopsitta pachyrhyncha*) והתוכי הצפוני ביותר שנודע. התוכי נכחד כליל במשך המאה ה-19. ככל הנראה היה זה קרוב רחוק של הקוניור והקוניור הזהוב.

התוכון חי ממזרח ארצות הברית, לאורך המערב התיכון ועד המישורים הגדולים. תפוצתו השתרעה מחופי האוקיינוס האטלנטי של ניו יורק, במזרח ועד לקולורדו במערב. תפוצתו הייתה באזורי יערות וחורשים פתוחים, אך גם בביצות (בייחוד ביצות המכילות עצי טקסודיון) ומישורים.

אורכו של תוכי זה הגיע ל-30 עד 32 סנטימטרים בקירוב, כשהזכרים היו מעט יותר גדולים מהנקבות. צבע הנוצות היה ירוק כהה עם בטן ירוקה בהירה, צוואר וחזה צהובים וכן ראש צהוב בעל "כיפה" ולחיים אדומים. המקור היה עבה, אפור ומעוקל והוא הותאם לפיצוח זרעים קשים או פירות. תוכים אלה יכלו לחיות מעל 35 שנה.

התוכי עף בלהקות שיכלו להגיע ל-200 עד 300 פרטים שהתאספו לאכילת פירות שונים כמו תפוחים, ענבים ועוד, וכן זרעי צמחים שונים כמו ברוש, מייפל ועצים נוספים וגם מצמחים קוצניים כמו דרדר. החוקר ג'ון ג'יימס אודובון טען שהתוכי ניזון גם מלכיד הנחלים, מה שהפך את בשרו לרעיל לטורפים.

## הכחדה
התוכי נכחד בהשפעת האדם והאוכלוסיות שלו פחתו במשך המאה ה-19, עד שהפרט האחרון בטבע מת בגן החיות של סינסינטי שבאוהיו, לצידה של היונה הנודדת האחרונה שנכחדה לצידו של התוכון. המין הוכרז רשמית כנכחד ב-1939, לאחר מותו של הפרט האחרון הידוע, בשם אינקאס.

האדם היה אחראי להכחדת התוכון, ככל הנראה עקב ציד מסיבי של תוכונים למאכל וקישוט נוצותיהם, הרס העצים עליהם קיננו וכן עקב הגנה על יבולים ממתקפותיהם וסחר לחיות מחמד, אשר השמידו את האוכלוסיות הגדולות. מספר חוקרים סוברים שגם מחלות שהועברו אליהם עזרו לחסל את האוכלוסיות.

## תת-מינים
* *Conuropsis carolinensis carolinensis*
* *Conuropsis carolinensis ludoviciana*

## קישורים חיצוניים

* תוכון קרוליינה, באתר תוכיאדה **(בעברית)**

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:תוכיים
קטגוריה:עופות שנכחדו בהולוקן
קטגוריה:אמריקה הצפונית: עופות שנכחדו
קטגוריה:בעלי חיים שתוארו ב-1758
נאוצ'ן

[ממוזער|[אווז האנדים בקינון]]
**נאוצ'ן** (שם מדעי: *Neochen*) הוא סוג של עופות מים נאוטרופים מתת-משפחת ברווזי צדפות ממשפחת הברווזיים, הכולל כיום שני מינים: אווז אורינוקו ואווז האנדים. בעבר נכללו עוד שלושה מינים שנכחדו בסוג.

ברווזים אלה דומים במראם לאווזים, אך בעלי קירבה גדולה יותר ליאורית, לטדורנה ולעוד ברווזים טרופיים. בעבר סיווגו את אווז אורינוקו ליחידי בסוגו. כיום הפרידו את אווז האנדים מהסוג הקרוב ברווז צדפות, עקב הבדלים מולקולריים קטנים.

## מינים
* אווז אורינוקו (*Neochen jubata*)
* אווז האנדים (*Neochen melanoptera*)
* *Neochen barbadiana* - נכחד
* *Neochen debilis* - נכחד
* *Neochen pugil* - נכחד

## קישורים חיצוניים

קטגוריה:ברווזי צדפות
אולי נדבר

**אולי נדבר** הוא סינגל של הזמר נדב גדג', שיצא לאור ב-26 בדצמבר 2017. השיר נכתב על ידי קיי בן סלמון ולידור בן דוד, הולחן על ידי סלומון וגדג' ועובד על ידי ינון יהל.

## רקע
השיר הוא הסינגל הראשון שהוציא גדג' לאחר אלבום הבכורה הבינלאומי שלו, Nadav Guedj, וכן שירו הראשון בשפה העברית. על השיר אמר גדג': "בשנה האחרונה במסגרת הלהקה הצבאית אני שר בעברית בכל מקום בארץ, זה עשה לי חשק להתחיל לכתוב ולהוציא חומרים בעברית. אני מאוד שמח על השיר הזה. כבר הרבה זמן שאני עובד על חומרים בעברית ושמח מאוד מהתוצאה".

## וידאו קליפ
לשיר הופק וידאו קליפ רשמי, אשר פורסם בערוץ היוטיוב של גדג' בסמוך לצאת הסינגל. הקליפ בוים על ידי אלעד וייסמן, בדומה לקליפ של השיר "Golden Boy", איתו ייצג גדג' את ישראל באירוויזיון 2015. בקליפ נראה גדג' מסתובב ברחבי מקומות שונים סביב בית מלון, תוך שהוא שר את השיר.

## ביקורת
דודי פטימר ממעריב אונליין נתן לשיר ביקורת חיובית: "קולו מלא הגרוב והנשמה מתמזג היטב עם הלחן ומלא בחינניות מעט נאיבית, ביישנית וצעירה שתורמת היטב לתדמית ה'מאמי' הלאומי של ישראל. בשורה התחתונה, גדג' מוכיח כי הוא לא זמר של אלבום אחד או זמר שאחרי תוכנית ריאליטי ואירוויזיון נעלם כלא היה. הוא פה בכדי להישאר ולפרוח".

## הצלחה
בצאתו זכה השיר להצלחה רבה, תוך שהגיע למקום השלישי במצעד ההשמעות בתחנות הרדיו של חברת מדיה פורסט, ולראשון במצעד הרשמי של גלגלצ. גם במצעדי הפזמונים השנתיים זכה השיר להצלחה, תוך שהגיע למקומות התשיעיים במצעד ההשמעות ברדיו השנתי של מדיה פורסט והמצעד השנתי של גלגלצ בהתאמה, לחמישי במצעד השנתי של כאן גימל, ולשביעי במצעד ההשמעות ברדיו של אקו"ם.

השיר היה לשיר השלישי המושמע ביותר ברשת הזרמת המדיה ספוטיפיי לשנת 2018. נכון לספטמבר 2020, עומד השיר על כשני מיליון וחצי השמעות בפלטפורמה, ובפלטפורמת שיתוף הווידאו יוטיוב, הוא עומד על כ-26 מיליון צפיות.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירים בעברית
קטגוריה:שירים שהופקו על ידי ינון יהל
קטגוריה:סינגלים שהגיעו למקום הראשון במצעד הרשמי של גלגלצ
מאט סטוקו

**מאט סטוקו** (באנגלית: **Matt Stokoe**; נולד ב-13 בינואר 1989) הוא שחקן בריטי.

## ביוגרפיה
סטוקו נולד בעיר דרהאם שבאנגליה. הוא ידוע בעיקרו מהופעותיו בתפקיו אלכס בסדרה "עברייני על" של ערוץ 4, ראש הפשע המאורגן לוק אייקנס בסדרה "שומר ראש", המורה ג'ררד אייר בסדרה "The Village", קפטן מרשו בעונה השלישית של הסדרה "המוסקטרים", ובתפקיד ג'יימס ריד בעונה הראשונה של הסדרה "ג'יימסטאון" של ערוץ Sky 1. ב-2020 שיחק סטוקו בתפקיד גאוויין בסדרה של נטפליקס "מכשפת".

### חיים אישיים
סטוקו מאורס לשחקנית סופי ראנדל אותה פגש בצילומי הסדרה "שומר ראש".

## פילמוגרפיה
### קולנוע

### טלוויזיה

## משחקי וידאו

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בריטים שנולדו ב-1989
בשאראת

**בשאראת** (בערבית: بشارات) הוא שם משפחה ממקור ערבי.

קטגוריה:שמות משפחה ערביים
מור קארואי

**מור קארואי** (במקור **מוריץ צוקרמן**, בהונגרית: **Károlyi Mór**, סנטש, 1 במרץ 1865 – מאי 1945) היה רופא שיניים בעל שם עולמי הונגרי-יהודי, מייסד התאוריה על שמו (אפקט קארואי). נספה בשואה. הוא דודו של פטר אדלר, אף הוא רופא שיניים, פרופסור באוניברסיטה.

## ביוגרפיה
קארואי נולד במשפחה יהודית כבנם של קלמן צוקרמן ומריה זוננפלד. הוא שינה את שם משפחתו לקארואי בשנת 1883. את התואר ברפואה קיבל באוניברסיטת בודפשט בשנת 1889. משנת 1890 עד 1938 הוא עבד בווינה: במשך זמן קצר כעוזר הוראה במכון לרפואת שיניים באוניברסיטה ולאחר מכן כרופא פרטי. הוא חזר לעיר מולדתו סנטש בשנת 1938 לאחר האנשלוס (סיפוח אוסטריה על ידי גרמניה הנאצית) גורש למחנה ריכוז בשנת 1944 ; נפטר בימי שחרור מחנה הריכוז טרזיינשטט (טרזין) .

## אפקט קארואי
לשמו קשורה ונקראת התיאוריה כי שמחלות חניכיים נובעות מעומס יתר על השניים. קארואי הציע ליטוש שיניים בעומס יתר והתקנת מכשיר ללבישה בלילה להקטנת העומס.

## לקריאה נוספת
* לקסיקון ביוגרפי הונגרי

## ראו גם
* György Huszár: The Life and Theory of Mór Károlyi (Dental Review, 1959, no ).

## הערות שוליים

קטגוריה:רופאי שיניים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:נספי השואה
קטגוריה:אסירים בגטו טרזיינשטט
קטגוריה:סנטש: אישים
קטגוריה:נספים בגטו טרזיינשטט
קטגוריה:נספים במחנות ריכוז והשמדה
קטגוריה:הונגרים שנולדו ב-1865
קטגוריה:הונגרים שנפטרו ב-1945
דין ואנג'ל

**דין ואנג'ל** היא תוכנית אירוח ישראלית, בהנחיית דין הפנר ואנג'ל ברנס, אשר משודרת בערוץ דיסני ישראל החל מ-28 באוגוסט 2020.

## רקע
בכל פרק מגיעים לתוכנית שני אורחים מוכרים שונים, כאשר הם מתחרים בחמישה באתגרים שנקבעים לאחר סיבוב בגלגל האתגרים. בכל אתגר נקבע זוכה שמקבל נקודה, כאשר האורח שמקבל הכי הרבה נקודות זוכה בתואר "המנצח של הפרק".

## אתגרים
ישנם חמישה אתגרים שונים, כאשר בכל אחד מהם יש משימות שונות.

### אתגר סודות ושקרים
באתגר סודות ושקרים ישנם אתגרים שקשורים לחיים האישיים של האורחים.
* אמת או חריף - האורחים נשאלים שאלות קשות והם יכולים לבחור אם לענות או לאכול מאכל חריף, האורח שעונה על הכי הרבה שאלות זוכה בנקודה.
* ארבע עובדות אמתיות ואחת שהמצאנו - כל אורח מספר בתורו חמש עובדות על עצמו, כאשר אחת מהן היא שקרית, והאורח המתחרה צריך לנחש מה היא. האורח שמצליח לגלות את העובדה השקרית זוכה בנקודה.

### אתגר המטבח
באתגר המטבח ישנם אתגרים שקשורים לאוכל.
* האורחים צריכים, ללא שימוש בידיים, להשאיר עוגייה ששמים עליהם על המצח, כאשר האורח שמצליח להשאיר אותה הכי הרבה זמן זוכה בנקודה.
* האורחים צריכים להכניס מרשמלו לפה תוך חצי דקה, לאחר מכן להדביק עליהם פתקיות ממו תוך חצי דקה ואז לזרוק גרביים לסל כביסה תוך חצי דקה. האורח שמצליח להכניס הכי הרבה גרביים לסל עם מרשמלו בפה ושדבוקים עליו פתקיות ממו זוכה בנקודה.

### אתגר הבמה
באתגר הבמה ישנם אתגרים שקשורים למיומנויות הבמה, כמו ריקוד ושירה.
* סימור דניאל מציגה לאורחים סרטון שלה רוקדת ולאחר הצפייה הם צריכים לרקוד כמו בסרטון, האורח שמצליח לרקוד הכי דומה לסרטון זוכה בנקודה.
* האורחים צריכים לשיר תוך כדי שהם לבושים בתחפושת של סומו, כאשר האורח שעושה את זה הכי טוב זוכה בנקודה.

### אתגר הדו-קרב
באתגר הדו-קרב האורחים מתמודדים אחד נגד השני בקרב.
* האורחים צריכים לשיר שיר כאשר במהלך השירה הם עוברים במסלול מכשולים שכולל ארבע גיגיות שיש בהן בהתאמה לגו, שוקולד, סירופ מייפל ומי קרח. מי שמצליח לא להפסיק לשיר זוכה בנקודה.
* האורחים לובשים לוח צמדן כאשר הם צריכים לזרוק ולהדביק כדורים אחד על השני תוך דקה. האורח שמצליח לזרוק ולהדביק הכי הרבה כדורים זוכה בנקודה.

### אתגר משימת בונוס
באתגר משימת בונוס רק אורח אחד משתתף, כאשר הוא המשתתף שהאתגר יצא לו בסיבוב גלגל האתגרים.
* האורח צריך לענות על תשע שאלות תוך דקה וחצי, כאשר את השאלות הוא מוציא מתוך כדורים שנמצאים באקווריום. אם האורח מצליח הוא זוכה.

## אורחים

## הפקה
צילומי התוכנית התרחשו בחודשי יולי-אוגוסט באולפני הרצליה, כאשר זאת תוכנית האירוח המקורית השנייה של ערוץ דיסני ישראל, לאחר התוכנית "הכי טוב ככה" בהנחיית הדר לוי, שגם לקחה חלק בכתיבת התוכנית. פרק הבכורה של התוכנית שודר בערוץ ב-28 באוגוסט 2020, לפני שידור הבכורה של הסרט "קסם בלתי נשלט".

ב-23 באוגוסט 2021 דווח שהתוכנית חודשה לעונה שנייה, ושבמקומה של המנחה אנג'ל ברנס תנחה ריף נאמן, כאשר בעקבות מהלך זה ישונה שם התוכנית ל"**דין וריף**". ב-25 באוקטובר 2021 פורסם שהחליטו לבטל את הפקת העונה השנייה.

## קישורים חיצוניים
* 
* 

## הערות שוליים

קטגוריה:תוכניות אירוח ישראליות
קטגוריה:תוכניות טלוויזיה בעברית
קטגוריה:תוכניות טלוויזיה ישראליות שעלו לשידור בשנת 2020
קטגוריה:ערוץ דיסני ישראל: תוכניות וסדרות
קטגוריה:תוכניות שצולמו באולפני הרצליה
פרשת הירי בבריאונה טיילור

[ממוזער|שמאל|250px|מפגינים של תנועת [Black Lives Matter ותמונותיהם של ג'ורג' פלויד ובריאונה טיילור]]
[ממוזער|שמאל|250px|[אתר הנצחה לבריאונה טיילור בלואיוויל, קנטקי]]
**בריאונה טיילור** (באנגלית: **Breonna Taylor**) הייתה טכנאית רפואית בת 26 ממוצא אפרו-אמריקאי, אשר נורתה ונהרגה על ידי שוטרים ממשטרת לואיוויל בעת ששהתה בביתה.

## האירוע
ב-13 במרץ 2020, שלושה שוטרים מתחנת המשטרה בלואיוויל, ברט הנקיסון, ג'ונתן מטינגלי ומיילס קוסגרוב, הגיעו להוציא לפועל צו חיפוש מסוג "ללא התראה" (no knock" warrant", כלומר ללא דפיקה מקדימה בדלת) בביתה של בריאונה טיילור ובן-זוגה, קנת ווקר. השוטרים הגיעו בלבוש אזרחי. עם כניסתם לדירה, התפתח קרב יריות בין השוטרים לבין ווקר, שהחזיק אקדח ברישיון. ווקר טען כי סבר שהיה מדובר בפורצים. טיילור נורתה שמונה פעמים, ומנגד ג'ונתן מטינגלי נפצע גם הוא.

לטענת משטרת לואיוויל, הגעתם למקום הייתה במסגרת חקירה אחר שני סוחרי סמים, אדריאן ווקר וג'מרקוס גלובר. החשד היה כי גלובר, שהיה בעבר בן-זוגה של טיילור והמשיך לשמור איתה על קשרי ידידות, השאיר חבילות סמים בדירתה, היות שמכוניתה של טיילור נצפתה בסמוך לביתו של גלובר. בחיפוש שנעשה לאחר מכן בדירתה של טיילור לא נמצאו סמים בדירה. השוטרים טענו כי אף על פי שלא היו מחויבים לכך, כן התריעו בפני באי הבית לפני שנכנסו לדירה. מנגד, השכנים במקום, וכך גם בני משפחתה של טיילור בתביעה שהגישו נגד המשטרה, טוענים כי השוטרים לא הזדהו, אלא פרצו את הדלת בכוח ונכנסו פנימה. טענה זו, בצירוף העובדה שווקר התקשר למוקד החירום כדי לדווח על פריצה, מחזקת את טענות המשפחה נגד המשטרה. ווקר נעצר בעקבות האירוע, והואשם בניסיון להריגת שוטר.

## בעקבות האירוע
ב-21 במאי 2020 הודיע ה-FBI כי בכוונתו לחקור את נסיבות מותה של טיילור. כמו כן, מפקד משטרת לואיוויל הכריז על התפטרותו בעקבות הביקורת על האירוע. ב-29 במאי 2020 הכריז ראש העיר של לואיוויל, גרג פישר, על ביטול השימוש בצווים מסוג ללא התראה. משטרת לואיוויל הכריזה בעקבות הביקורת, כי כל השוטרים יחויבו לענוד מצלמת גוף בעת הוצאתם לפועל של צווים.

בחודשים שלאחר הירי קראו בני משפחתה של טיילור, ואף חלק מאנשי הקהילה המקומית, להעמיד לדין את השוטרים. מפגינים רבים, בהם גם בני משפחתה של טיילור, נעצרו במהלך הפגנות מחאה על כך מול משרדו של ראש עיריית לואיוויל. מספר ידוענים בארצות הברית מחו באופן פומבי על מותה של טיילור, וכן גם כוכבי ליגת ה-NBA. נהג המרוצים הבריטי לואיס המילטון לבש חולצה הקוראת לעשות דין עם השוטרים, בעת טקס הפודיום של גרנד פרי טוסקנה במהלך אליפות הפורמולה 1 באותה שנה, צעד שגרר שינוי חקיקה מצד הפדרציה הבינלאומית לרכב, מארגנת התחרות. אירוע הירי של טיילור "צורף" להפגנות שפרצו עקב רצח ג'ורג' פלויד, והמשיכו בין השאר לאור פרשת מותה של בריאונה טיילור, ומקרים בולטים נוספים בהם אנשים ממוצא אפרו-אמריקאי נהרגו על ידי המשטרה. נכון לחודש אוגוסט 2020, בעקבות הפגנות נגד המשטרה נעצרו למעלה מ-500 מפגינים בעיר לואיוויל.

בני משפחתה של בריאונה טיילור, היו בין המוזמנים המעטים שהוזמנו לטקס ההשבעה של נשיא ארה״ב ה-46, ג׳ו ביידן.

## ראו גם
* אלימות משטרתית
* המהומות הגזעיות בטלסה
* המהומות בדטרויט ב-1967
* Black Lives Matter
* רצח ג'ורג' פלויד

## קישורים חיצוניים

## הערות שוליים

קטגוריה:מהומות בארצות הברית
קטגוריה:ארצות הברית: אפליה
קטגוריה:2020 בארצות הברית
קטגוריה:קנטקי: היסטוריה
קטגוריה:Black Lives Matter
קטגוריה:שחורים שנהרגו בידי שוטרים בארצות הברית
אמבאלה אמבוטה ביסקוט

**לאקויה אמבאלה אמבוטה ביסקוט** (בצרפתית: **Lakuya Mbala Mbuta Biscotte**; נולד ב-7 באפריל 1985) הוא כדורגלן עבר מהרפובליקה הדמוקרטית של קונגו, ששיחק בעמדת החלוץ.

## קריירת מועדונים
ביסקוט התחיל את הקריירה שלו בקבוצת מזמבה ובגיל 18 הצטרף למוטמה פמבה.

בינואר , ביסקוט חתם בהפועל תל אביב. ב-15 בינואר 2005, ביסקוט ערך את הופעת הבכורה שלו בקבוצה בהפסד 0–2 למכבי פתח תקווה. ב-2 במרץ 2005, ביסקוט הבקיע את שער הבכורה שלו בקבוצה בניצחון 0–2 נגד הפועל רמת השרון במסגרת סיבוב ט' של גביע המדינה.

בקיץ , ביסקוט חתם באיוורדן ספורט מליגת העל השווייצרית ושנה לאחר מכן חתם בגראסהופרס ציריך.

בקיץ , ביסקוט חזר לאיוורדן ספורט ובינואר  הושאל לאל-איתיחאד ג'דה מליגת העל הסעודית.

בהמשך הקריירה שיחק גם בלוקרנו, שפהאוזן, וינטרטור, קבוסקרופ, שולה ופורבאך.

## קריירה בינלאומית
ב-8 בספטמבר 2002, ביסקוט ערך את הופעת הבכורה שלו בנבחרת הרפובליקה הדמוקרטית של קונגו בהפסד 2–3 נגד . ב-14 בינואר 2004, ביסקוט הבקיע את שער הבכורה שלו בנבחרת בתיקו 2-2 נגד .

ביסקוט, השתתף עם הנבחרת בגביע אפריקה לאומות 2004 וגביע אפריקה לאומות 2006.

## קישורים חיצוניים

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: חלוצי כדורגל
קטגוריה:כדורגלני מזמבה
קטגוריה:כדורגלני הפועל תל אביב
קטגוריה:כדורגלני גראסהופרס ציריך
קטגוריה:כדורגלני אל-איתיחאד
קטגוריה:כדורגלני שפהאוזן
קטגוריה:כדורגלני וינטרטור
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלנים זרים בישראל
קטגוריה:ספורטאים מהרפובליקה הדמוקרטית של קונגו בישראל
קטגוריה:ספורטאים זרים בשווייץ
קטגוריה:ספורטאים זרים בערב הסעודית
קטגוריה:ספורטאים זרים באנגולה
קטגוריה:ספורטאים זרים בצרפת
קטגוריה:כדורגלני גביע אפריקה לאומות 2004
קטגוריה:כדורגלני גביע אפריקה לאומות 2006
קטגוריה:אישים מהרפובליקה הדמוקרטית של קונגו שנולדו ב-1985
סייגה ורדה

**אתרי אמנות הסלע הפרהיסטוריים בסייגה ורדה** (בספרדית: **Sitios de arte rupestre prehistórico de Siega Verde**) הם סדרת אתרים בהם יש פטרוגליפים פרהיסטוריים באזור סייגה ורדה (Siega Verde, מילולית "קציר ירוק") ב בקהילה האוטונומית קסטיליה ולאון במערב ספרד על הגבול עם פורטוגל. אתרים אלו נוספו על ידי ארגון אונסק"ו בשנת 2010 לאתר המורשת העולמית הסמוך (כ-80 קילומטרים צפונית-מערבית) בעמק קואה בפורטוגל בשם "אתרי אמנות הסלע הפרהיסטוריים בעמק קואה ובסייגה ורדה" (באנגלית: Prehistoric Rock Art Sites in the Côa Valley and Siega Verde).

הפטרוגליפים היו ידועים לאוכלוסייה המקומית במשך זמן רב, אבל למדע התגלה אתר זה רק ב-17 באוקטובר 1988. המגלה היה הארכאולוג מנואל סנטונחה (Manuel Santonja), מנהל מוזיאון סלמנקה באותה עת, שהגיע לפטרוגליפים של עמק הנהר , בעזרת רועה צאן מהסביבה הסמוכה. סנטונחה והארכאולוגית רוסריו פרס (Rosario Pérez) מאוניברסיטת סלמנקה ערכו סקר ותיעדו את הפטרוגליפים.

## מיקום
האתר משתרע לאורך הנהר אגדה (Río Águeda), וכדי לגשת אליו יש להגיע לגשר לה אוניון (Puente de La Unión), מעל הנהר המוזכר, על הכביש שבין קסטייחו דה מרטין וייחו (Castillejo de Martín Viejo), וייאר דה ארגניאן (Villar de Argañán), מרטייאן (Martillán) ווייאר דה לה יגואה (Villar de la Yegua). במקום נבנה מרכז מידע ארכאולוגי המציע למבקרים במובלעת מידע רחב על החיים באזור של אוכלוסיות ציידים-לקטים ודייגים משלהי הפליסטוקן. הפטרוגליפים מוגנים בגדר שמבטיחה את שימורם.

## תיאור
בסך הכול התגלו מעל ל-500 פטרוגליפים ב-94 אתרים לאורך קטע של כשלושה קילומטר לאורך הנהר, אך רק מעטים מהם מתקרבים לציורי המערות של מערת אלטאמירה או מערת לאסקו מבחינת הדיוק והביטוי שלהם. הדמויות שתועדו מייצגות בעלי חיים שונים ונוצרו על ידי גירוד, חריתה באבנים קשות יותר מהסלע ושפשוף, אם כי רק קווי המתאר של בעלי החיים מוצגים - משטחי הגוף עצמם נותרים לא מעובדים, שלא כנהוג בציורי מערות. הייצוגים הנפוצים ביותר הם של סוסים, שור הבר, איילים ועזים, בנוסף לאחרים השכיחים פחות, כמו אייל הצפון, קרנף צמרירי או ביזון אירופי. מינים שנכחדו כיום בקווי רוחב אלה, המציינים את האופי הפלאוליתי של תחריטים הללו.

הפטרוגליפים מתוארכים החל מהתרבות הגרוויטית/התרבות הסולוטרנית (מלפני 20,000 שנים) ועד התרבות המגדלנית/התרבות האזילית (מלפני 17,000 עד לפני 9,000 שנים).

## לקריאה נוספת

* ALCOLEA, J. J. y BALBÍN, R. de. (2006) *Arte Paleolítico al aire libre. El yacimiento rupestre de Siega Verde, Salamanca.* Arqueología en Castilla y León. Memorias 16. Junta de Castilla y León.
* VÁZQUEZ MARCOS, C. y ANGULO CUESTA, J. (2019) "Conoce Siega Verde. Arte Paleolítico al aire libre". Centro de Estudios Mirobrigense y Ayuntamiento de Ciudad Rodrigo.Trabajos de investigación 12.


## קישורים חיצוניים

* 

* UNESCO
* Junta de Castilla y León: Siega Verde
* Página web de Villar de Argañán
* Siega Verde. Celtiberia.net
* Google street view


קטגוריה:ספרד: אתרים ארכאולוגיים
קטגוריה:אמנות פרהיסטורית
קטגוריה:קסטיליה ולאון: גאוגרפיה
אל תשאלי

**אל תשאלי** הוא סינגל בביצוע הזמר בניה ברבי, מתוך אלבום הבכורה של המפיק המוזיקלי גיל ויין, "צבעים", אשר יצא לאור ב-11 ביולי 2017, כסינגל הראשון מתוך האלבום. השיר נכתב, הולחן והופק מוזיקלית על ידי ויין עצמו.

## רקע
השיר הוא הסינגל הראשון שהוציא גיל וינגרטן תחת שם הבמה "גיל ויין", לאחר פעילות תחת שם הבמה "די ג'יי אונלי", אשר במהלכה יצר, בין היתר, את הלהיטים "מסיבה בחיפה" של האולטראס ואיתי לוי ו"עד המדבר" של טליסמאן ועומרי סבח. על שינוי שם הבמה אמר ויין בראיון למאקו: .

על השיר סיפר ויין בראיון לשבועון 7 לילות בידיעות אחרונות כי נכתב בעקבות פרידה מבת זוגו.

## הצלחה
מספר חודשים לאחר צאתו, זכה השיר להצלחה רבה, תוך שהגיע למקומות הראשונים במצעדים השבועיים של חברת מדיה פורסט ותחנת הרדיו גלגלצ, ולמקום השני במצעד השבועי של אקו"ם און אייר, וכן צבר מיליוני צפיות באתר יוטיוב.

גם במצעדי הפזמונים השנתיים זכה השיר להצלחה רבה, תוך שהגיע למקום השני במצעד ההשמעות ברדיו השנתי של מדיה פורסט, ה-11 במצעדים השנתיים של גלגלצ וכאן גימל, וה-13 במצעד השנתי של מאקו ותחנות הרדיו האזוריות. כמו כן, היה השיר לשיר ה-17 המושמע ביותר, לפי נתוני אקו"ם.

נכון לספטמבר 2020, השיר עומד על כ-33 מיליון צפיות באתר יוטיוב, וכ-2 מיליון השמעות ברשת הזרמת המדיה ספוטיפיי.

לשיר יצאה גרסת כיסוי על־ידי הזמר גל אדם

## ביקורת
יוסי חרסונסקי ביקר את השיר באתרו "יוסמיוסיק" באופן מעורב: .

גם מבקר המוזיקה בן שלו מהארץ העניק לשיר ביקורת מעורבת: .

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי בניה ברבי
קטגוריה:שירים בעברית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת הליקון